

Čistoća Duga Resa d.o.o. kao upravitelj stambenim zgradama u dogovoru sa suvlasnicima stambene zgrade u ulici Bana Josipa Jelačića 42 i 42 a u Dugoj Resi, prijavila je na natječaj Energetske objave višestambenih zgrada Ministarstva prostornog uređenja, graditeljstva i državne imovine energetsku obnovu navedene zgrade.

Nakon uspješne prijave Ugovor o dodjeli bespovratnih sredstava za projekte koji se financiraju iz Nacionalnog plana oporavka i otpornosti 2021-2026 potpisan je u mjesecu studenom 2022. godine. Ukupna vrijednost projekta iznosi 1.434.766,47 kuna odnosno 190.426,24 eura, od čega je EU sufinanciranje projekta 742.730,454 kuna ili 98.577,27 eura.

Nakon provedene nabave ugovoreni su radovi i stručan nadzor koji su počeli sa izvođenjem u mjesecu svibnju 2023. godine. Radovi na energetskoj obnovi zgrade u ulici Bana Josipa Jelačića 42 i 42 a u Dugoj Resi biti će završeni najkasnije do studenoga 2024. godine.

Energetska obnova uključuje integralnu energetsku obnovu s mjerama zaštite od požara uz uređenje okoliša i parkirališta za bicikle. Cilj projekta je ušteda energije potrebne za grijanje od 78% i ušteda primarne energije od 72 % kao i smanjenje CO2 u okoliš.